HU
2023.1.16.
Az Európai Unió Hivatalos Lapja
C 15/45
2022. november 11-én benyújtott kereset – Portal Golf Gestión kontra EUIPO – Augusta National (imaster.golf) (T-677/22. sz. ügy) (2023/C 15/58) A keresetlevél nyelve: angol Felek Felperes: Portal Golf Gestión, SA (Madrid, Spanyolország) (képviselő: J. Garrido Pastor ügyvéd) Alperes: az Európai Unió Szellemi Tulajdoni Hivatala (EUIPO) A másik fél a fellebbezési tanács előtti eljárásban: Augusta National, Inc. (Augusta, Georgia, Egyesült Államok)
Az EUIPO előtti eljárás adatai A vitatott védjegy bejelentője: a felperes A vitatott védjegy: imaster.golf európai uniós ábrás védjegy bejelentése – 17 995 602. sz. védjegybejelentés Az EUIPO előtti eljárás: felszólalási eljárás A megtámadott határozat: az EUIPO első fellebbezési tanácsának 2022.
augusztus 30-án hozott határozata (R 2204/2021-1. sz. ügy)
Kereseti kérelmek A felperes azt kéri, hogy a Törvényszék: — helyezze hatályon kívül a megtámadott határozatot; — engedélyezze a bejelentett védjegy lajstromozását valamennyi érintett áru és szolgáltatás tekintetében; — változtassa meg a felszólalási osztály, valamint a fellebbezési osztály által a költségekről hozott határozatot, amellyel a felperest kötelezte a másik fél költségeinek viselésére; — az EUIPO-t kötelezze a Bíróság előtti eljárás költségeinek viselésére.
Jogalap — az (EU) 2017/1001 európai parlamenti és tanácsi rendelet 8. cikke (5) bekezdésének megsértése.
2022. november 14-én benyújtott kereset – Shaman Spirits kontra EUIPO – Global Drinks Finland (LAPLANDIA Land of purity et al.)
(T-679/22. sz. ügy) (2023/C 15/59) Az eljárás nyelve: angol Felek Felperes: Oy Shaman Spirits Ltd (Tyrnävä, Finnország) (képviselő: R. Almaraz Palmero ügyvéd) Alperes: az Európai Unió Szellemi Tulajdoni Hivatala (EUIPO) A másik fél a fellebbezési tanács előtti eljárásban: Global Drinks Finland Oy (Helsinki, Finnország)